અમદાવાદ: મ્યુનિ. કોર્પોરેશનમાં અગાઉ સમાજમાં ખોટી રીતે આબરુદાર થઇને ફરતા પ્રોપર્ટી ટેકસના કરચોરોને સમાજમાં ખુલ્લા પાડવા રીતસરના ‘ઢોલ નગારાં’ વગાડીને તેમની કરચોરીની વિગત જાહેર કરાતી હતી. આ તો ઠીક તંત્ર કોઇની શેહશરમ રાખ્યા વગર કહેવાતા પ્રતિષ્ઠિત નાગરિકોની મિલકતને તાળાં મારતી હતી, પરંતુ છેક ગાંધીનગરથી દબાણ આવતાં હવે સત્તાવાળાઓ વિવશ બનીને કૂલડીમાં ગોળ ભાંગી રહ્યા છે. આ પ્રકારની ગુપચુપ રીતે કરાતી સિલિંગ કર વસૂલાતમાં અસરકારક બનતી ન હોઇ હવે પુનઃ સત્તાધીશોએ ટેક્સ ડિફોલ્ટરોને ‘ઢોલ નગારાં’ વગાડીને જગાડવાની વિચારણા ગંભીરતાથી હાથ ધરી છે.